1977. NOVEMBER 


/ 
u 
N 
4 


a 


1917. november 7-én 

(a régi orosz naptár szerint: 
október 25-én) 

eldördültek a Néva partjánál 
horgonyzó Aurora ágyúi. 

Ez volt a jeladás a felkelésre. 
Kirobbant és győzött 

a szocialista forradalom. 

Az orosz munkások és parasztok 
elkergették a cárt és lakájait 
— a gyárosokat 

és a földbirtokosokat. 

A hatalom 

a dolgozó nép kezébe került. 
Az , aurora" szó hajnalt jelent. 
Ez jelképnek is tekinthető. 
Hiszen azon a napon, amelyen 
az Aurora cirkáló 

ágyútüze felvillogott, 


új hajnal köszöntött az emberiségre. 


A szabadság 

és a szocializmus hajnala. 

Az elmúlt hatvan esztendő 

a szocializmus diadalútja volt. 
1945 óta a mi népünk is 

ezen az úton halad 

és építi szocialista hazáját. 

A forradalom vezetője 
Vlagyimir Iljics Lenin volt. 

Ő állt a kommunista párt élén, 
ő irányította a harcot, 

s a győzelem után ő jelölte meg 
a szocialista építés feladatait. 

A város, amelyben a forradalom 
kirobbant és győzött, 

ma az ő nevét viseli — Leningrád. 
November 7-én 

tisztelettel emlékezünk 

a forradalom bátor katonáira 

s mindazokra, 

akik az elmúlt hatvan év folyamán 
a szocializmus eszméijért 

éltek, küzdöttek, dolgoztak. 


ével 
ezelőtt 


Mihail Iszakovszkij 


Múlt és jelen 


Szomorú kis sárfészekben születtem — 
a parasztok arról daloltak ott, 

hogy az öröm feléjük futna, de 
elgáncsolják a gazdagok. 


Apám és minden ősöm szolgaként 
mások lopott jószágán robotolt; 
betegség és didergő nyomor 
kunyhóiknak örök vendége volt. 


Konok mezőkön izzadtak napestig, 
vak volt az útjuk és egük: setét — 
eljövendő kínokról énekelt 

az anya, míg ringatta gyermekét. 


Eke, borona, nadrágszíjnyi föld, 

Ez volt az élet: küszködés, mocsok. 
A jelen kéklő égboltja alatt 

a gyilkos múltra gyakran gondolok. 


Mennyit szenvedtél, életem dús fája, 
mikor még csak hajtásod ütközött! 


Virulsz most: rád ég s föld áldása árad, 


s madárraj csivog lombjaid között! 


j 

Görög Júlia rajza 


A cári uralom idején, amikor Leningrádot még alapí- 
tójáról, Nagy Péter cárról, Pétervárnak nevezték, egy 
mellékutcában sok oszlopú, szép, de kissé rideg épület 
állt. Szmolnij Intézet volt a neve, grófok, bárók lánykái 
nevelkedtek benne. Csendes volt ez az intézet, ritkán 
verte fel csendjét jókedvű kacagás. A nemesi lánykákat 
tiltotta ettől az előkelő intézeti rendszabály. A kislányok 
és a nagyobbak is alig várták, hogy tizennyolcadik évü- 
ket betöltsék és kikerüljenek börtönnek érzett iskolájuk- 
ból. 


Ez a Szmolnij Intézet a Nagy Októberi Szocialista 
Forradalom idején vált világszerte ismertté. Lenin elv- 
társ és vezérkara a Szmolnijból irányította a cári hatalom 
megdöntésére, a nép hatalmának megteremtésére indított 
csodálatos orosz forradalmat. Maga Lenin is a Szmolnij 
egyik szerényen berendezett szobájában lakott feleségé- 
vel, Nagyezsda Konsztantyinovnával. Két vaságy, szék, 
egy kopott kerevet, egy kisasztal, amelyen a telefon állt, 
ez volt a szoba minden bútorzata. Lenin legtöbbször 
dolgozószobájában aludt egy keveset, nehogy hosszabb 
időre elszakadjon fontos, sürgős munkájától. Az ország 
népe nyomorúságos viszonyok között élt. A kemény tél 
hamar beköszöntött, s vele az éhség. Lenin együtt nélkü- 
lözött népével s bizony, hol volt mit ennie, hol nem volt. 
Senkitől nem fogadott el semmit, jól tudta, hogy szájuk- 
tól vonnák el, amit neki adnak. 


Egyszer egyik hűséges embere állt őrt ajtaja előtt, és 
éppen azon tűnődött, hogyan lehet majd egy ilyen hatal- 
mas ország írástudatlan népét kiemelni a sötétségből. 
S hogyan tud majd a nép ezzel a temérdek gazdagsággal 
gazdálkodni, amit a Nagy Októberi Forradalom nekik 
harcolt ki, és amiért még mindig verekedni kell a for- 
radalom ellenségeivel. Aztán mégis szertefoszlottak két- 
ségei, ha Leninre és Lenin legbensőbb munkatársaira 
gondolt, akik olyan szilárd hittel bíztak a maradéktalan 
győzelemben, a forradalom óriási erejében, a népben. 

Gyomra korgott. Zsebében egy darab rozskenyér, a 
parancsnokságon kapott élelmiszeradagja. Restellte az 
őrhelyén elfogyasztani, meg aztán arra gondolt, hogy 
később még jobban megéhezik. 


Semmi sem lehetetlen 


Lépteket hallott. Lenin jelent meg az ajtóban. Arra 
kérte, szerezzen egy szerelőt, valami baj van a telefonnal. 


Az őr készségesen vállalkozott arra, hogy megjavítja. 
Lenin arca felderült. Örült annak, hogy embere ért 
ehhez a munkához is. S míg az őr a telefonnal bajlódott, 
ő belemerült munkájába. Noha javában folyt még a 
harc a forradalom ellenségeivel, ő már terveket dolgo- 
zott ki népe életének megjavítására, az írástudatlanság 
felszámolására. 


Egyszerre csak felállt, apohárszékhez ment, kinyitotta. 
A szekrény polcai üresek, nem volt abban még egy darab 
száraz kenyér sem. Visszaült íróasztalához s folytatta 
munkáját. Az őr megcsóválta a fejét s azt gondolta: 
éhes lehet és nincs mit ennie. 


Kenyéradagját óvatosan kettétörte, s valósággal oda- 
lopta Lenin íróasztalára. Lenin szórakozottan bólintott 
s letört a kenyérből egy darabkát, anélkül hogy munká- 
jából felnézett volna. 


Egy idő múlva érdeklődött, mi van a telefonnal. 


— Megcsinálom — mondta az őr magabiztosan —, 
megcsinálom. Semmi sem lehetetlen — tette hozzá 
biztatón. 


Lenin elmosolyodott s megismételte az őr szavait, 
a forradalom győzelmére gondolva: 


— Semmi sem lehetetlen. 


Kemény küzdelem, nehéz harcok árán győzött a Nagy 
Októberi Szocialista Forradalom, és a legnagyobb har- 
cok színtere, az egykori cári palota, ma a világ egyik 
legszebb képtára, a szovjet nép közkincse. Békésen 
folyik előtte a nagy idők nagy tanúja, a gyönyörű Néva 
folyó. S ha korlátjára hajolnak a világ minden részéről 
érkező turisták, mesél nekik az Aurora hős matrózairól, 
a Téli Palota ostromáról, Lenin elvtárs legendás alakjá- 
ról, a sokat szenvedett, szívósan küzdő népről, amely- 
nek semmi sem volt lehetetlen, ha a forradalom ügyéről 
volt szó. 


Garasin Rudolf 


lává fogatlta a százai 


Görög Júlia rajza 


A. első világháborúban 
(1914—18) sok százezer magyar 
katona esett fogságba az orosz 
fronton. Legtöbbjük a távoli 
Szibéria fogolytáboraiba került, 
Reménytelennek látszó helyzetük 
a szocialista forradalom után gyö- 
keresen megváltozott. A szovjet 
kormány — első intézkedésével 
— véget vetett a negyedik éve 
tartó véres hábotúnak. Béke lett, 
s a fogolytábotok lakói is szabad 
emberekké váltak. Ám hazatérni 
még nem tudtak, mert a szocia- 
lizmus ellenségei meg akarták 
dönteni a nép hatalmát, s polgár- 
háborúba döntötték az országot. 
Ekkor, Lenin hívó szavára, száz- 
ezer volt magyar hadifogoly fo- 
gott fegyvert a forradalom meg- 
védéséért. Közülük sok ezren 
életüket áldozták a három évig 
tartó ádáz küzdelemben. A csa- 
ták helyén, ahol eltemették őket, 
ma szerte a Szovjetunióban em- 
lékművek hirdetik dicső tettei- 
ket. 

A Nagy Októberi Szocialista 
Forradalom 60. évfordulóján 
büszkén emlékezünk rájuk. 

Közöttük harcolt Gatasin Ru- — 
dolf is. Az emlékiratait tartalma- 
zó kötetből választottuk ezt a rö- 
vid részletet. 


) A ro Gyuriczáék visszafelé jöttek, hajnal- 
. ban az országúton egy síró kisfiút találtak. Fel- 
vették és magukkal hozták. Kérdéseikre nem 
felelt, csak didergett és nagy könnyeket hulla- 
tott. Józsi bácsi, a kocsis megsajnálta, levetette 
köpenyét és belecsavarta. Egyszerre csönd lett. 
A gyerek meg se moccant, míg Kijev kapujához 
nem értek. Józsi bácsi talált annyi időt, hogy 
a kisfiúnak ennivalót és meleg teát adjon. A be- 
szélgetés azonban nem ment, mert Józsi bácsi 
alig tudott pár szót oroszul. Amikor megindul- 
tunk a kaputól, a fiú Józsi bácsi mellé ült a bak- 


ra, hallgatott és jobbra-balra nézelődött a nagy 
. sötétségben. A bakon, a nagy köpenyben jóllak- 
va, Józsi bácsi mellett biztonságban, jól érezte 
magát. 

Amikor megláttam a kisfiút, nagyon megsajnál- 
tam, beszélgetni azonban nem volt időm, kérdé- 
semre azt felelte, hogy Petyának hívják, Petya 
Koleszko. 

Petya Koleszko tizenkét éves volt. Szüleit 1917- 
ben, Ukrajnában a háború alatt vesztette el. 
Azóta ott élt, ahol pár napra befogadták. Az 
utolsó időben egy kulák családnál volt dajka 
. — mesélte. A kulák egy napon befogta a lovait 

és elindult Kijevbe. Petykát azért hozta magával, 
hogy majd vigyáz a lovakra. Egyszer csak lövöl- 
dözés kezdődött, a lovak megijedtek, Petya le- 
esett a szekérről és most itt van. 

Az első eszkadron fogadta fiává. 


— Éppen ilyent hagytam otthon a bevonulá- 

somkor — mondotta Motvai —, azt Miklósnak 
hívják. Mi lehet vele? — sóhajtotta. Azt hiszem, 
sok emberünk fejében fordult meg hasonló gon- 
dolat. 
. Ahogy letábotoztak, az egész eszkadron mos- 
. datta, öltöztette, frizurát csináltak neki. Amikor 
kijött az udvarra, végignézett magán és nevetve, 
. a vörössapkához emelve kezét, tisztelgett. 

— Nem jól van! — hangzott egyszerre több 
hang is. — Így ni — igazították meg —, a tenye- 
redet nem szabad kifelé tartani. 

— Igenis! — felelte Petyka. 

Különösen tetszett neki az új csizma, ilyen 
még sohasem volt a lábán. Egyszer csak Morvai 
odalép Petyka elé, felemeli a jobb lábát és lerántja 
róla a csizmát. Petya megijedt és borsónagyságú 
könnyek hullottak a szeméből, de egy kukkot 
sem szólt. Motvai észrevette, hogy túl kemény 
volt Petyához, megsimogatta, a beszélgetés még 
nehezen ment. Azután a zsebébe nyúlt, kihúzott 
onnan egy pár csillogó huszársarkantyút, meg- 
mutatta a fiúnak, és halkan azt mondotta : 

— Csak ezt akartam neked adni, hogy egészen 
huszát legyél. 

Petya nagyot sikított örömében, átkapta Mor- 
vai nyakát és csókolgatta. Most már örömében 
hullottak a könnyei. 

Mikor az új csizmára felverték a csillogó sar- 
kantyút — azt a boldogságot látni kellett volna. 
Pillanatokig nem tudta, hogy nevessen, vagy sír- 
jon, menjen vagy álljon. Egyszer csak gondolt 
egyet, leült a földre, megnézte a csizmája talpát, 
megtapogatta a satkantyút és elkiáltotta magát: 

— Jó! A nadrág és a zabbony kicsit nagy, de 


majd belenövök. Petya Koleszko, első eszkadron, 
első szakasz, éljen! — kiáltozott örömében. 

Ahány kardot megpróbáltak, mind túl hosz- 
szú volt, csak úgy húzta maga után. Végre a helyi 
kovácsműhelyben levágtak a kardjából vagy 
húsz centimétert, kiélesítették, mint a borotvát, 
aztán már minden rendben volt rajta. A lótól 
Petya nem félt, csak a nyereg volt eleinte szokat- 
lan neki. Kapott egy szürkepettyes kis lovat. Igen 
büszkén ült rajta. Azt hiszem, boldogabb ember- 
ke nem volt a világon. Leleményes, okos fiúnak 
ismertük. Addig csak egy telet járt iskolába, na- 
gyon szeretett volna tovább tanulni. Amikor lo- 
vasaink úgy bántak vele, mint gyerekkel, tilta- 
kozott és azt mondotta : 

—. Koleszko Péter, az önálló internacionalista 
lovasezred 1. eszkadron, tx. szakasz lovasa va- 
gyok! 

Igen megható jelenet volt, amikor az első 15 
rubeles zsoldját megkapta. Aláírás helyett két 
keresztet volt kénytelen beírni a lajstromba. Nem 
tudta, mit csináljon örömében. Odament Mor- 
vaihoz, megfogta a kezét, temegve emlegette : 

— Mama, mama. — Tehát élete első pénzét 
édesanyjának szánta. Aztán összekapta magát, és 
a pénzt, mint önálló harcoshoz illik, a gimnasz- 
tyorka bal zsebébe tette. 

Felderítőként sok jó információt szetzett. Jól 
tudott úszni, még a hideg víztől sem félt. Köte- 
lességtudó, fegyelmezett gyerek volt. Nemcsak 
az első eszkadron, de az egész ezred szetette. 
Mindenhol megvendégelték, dédelgették. Ezt 
azonban ő nem szerette. Mindig azt hangsúlyoz- 
ta, hogy ő, Petya, ugyanúgy 15 rubelt kap, mint 
a többiek. 

Leszerelésünkig velünk maradt. Leszerelés 
után magunkkal vittük Moszkvába. Az volt a cé- 
lunk, hogy iskolába adjuk, szakmát tanuljon. 
Hamarosan sikerült is őt elhelyezni a moszkvai 
Ragyiscsev Intézetben. Ez a hadiátvák intézete 
volt, ahol mindennel ellátták, csak egy gondja 
volt: tanulni. 

Múltak az évek. 1955-ben Moszkvában töltöt- 
tem a szabadságomat. Egyszer csak cseng a tele- 
fon. Koleszko vezérőrnagy jelentkezett. 

—. Kicsoda? Nem ismerem, ki lehet. 

Aztán magyarul folytatta az ismeretlen : 

— Én vagyok édesapám, Petya, a kis lovas. 

Találkoztunk. Egy hatalmas, szép szál férfi állt 
előttem, majdnem kétszer akkora, mint én. A mel- 
lén kilenc kitüntetés. Vezérőrnagyi rangjelzés. 

— Nem hoztam szégyent a fejükre — mon- 
dotta. — Büszke vagyok, hogy ilyen emberek 
neveltek: : : 

A jelenetet fordította: Rajzolta 
Trencsényi Imre Vida Győző 

— Hipp, hopp ott legyek, ahol akarok! — 
szóltam hétmérföldes csizmámnak, és már repültünk is a kék égben. 
Hamarosan nagy város fölé értünk. Jól láttam a város híres tornyait, s a tornyokon az ötágú 
csillagot. Csizmáim Moszkvában egyenesen a Pionírpalotába vezettek. A csodálatos palota 
nagyterme sötét volt, csak a színpad világított. Éppen a színjátszó szakkör tartotta próbáját. 
Figyeljünk csak! De csöndesen, nehogy megzavarjuk a színpadon ügyeskedő gyerekeket! 


LE ELESÉS ÉSÉÉTa re reá ÁBSZRRÁNÁ KSS EBBE SE E ERT 


——— — ERR 


Lev Usztyinov: Az utolsó sze- 
gényember című mesejátékából lát- 
hattam részletet. A színpad olyan, 
mint egy nagyváros széle. Bokrok, 
virágok között fiatal, de már erős 
Tölgy áll. A Tölgy alatt gallykunyhó. 
A kunyhón táblák, ilyesféle feliratok- 
kal: , Elsősegély madarak részére", 
a , Virágápoló mester". 


A Tölgy ágain kis madárkalitkák 


függnek. Itt él az Utolsó Szegény- 
ember. Hevenyészett kisszéken ül, 
asztala fatuskó. Madarak veszik kö- 
rül. Távolabb, a fák mögött füstöl, 
zakatol és zúg a hatalmas város. 
A madarak összhangtalan kórusként 
énekelnek, mindegyikük ki akar válni 
hangjával a többiek közül. 


Szegényember 

(Felemeli a karját) Csendesebben! 
(A madárdal hirtelen abbamarad) Tisz- 
telt Stiglic, nagyon kérem, énekelje 
még egyszer nekem ezr a részt. (A 
Stiglic elfütyüli a kért dallamrészletet, 
a Szegényember ismétli magában) 
, Fjuti-fjuti-fju" — tehát azt jelenti, 
, Nálunk minden rendben van"... 
És hogy mondják: , Nálunk nincs 
minden rendben"? (A Stiglic újabb 
dallamot fütyül, a Szegényember be- 
jegyzi az előtte fekvő könyvbe) Kö- 
szönöm, kedves Stiglic. Ma nagyon 
sokat segített. 


Szarka 

(Kétségbeesve érkezik) Segítség! Fi- 
gyeljetek! Szörnyűség! A Veréb. ..! 
Szegényember 

Mi lelte a Verebet? 

Szarka 

Ez a világ legkiváncsibb verebe! Vala- 
hogy megtudta, hogy a verebek az- 
előtt városokban éltek, hát fejébe 
vette, hogy megkeresi ősei föld- 
jét... 

Szegényember 

...és megfulladt a város füstjétől 
meg a benzinszagtól? 


Szarka 

Igen. 

Szegényember 

Szomorú történet, de rajta sajnos 
már nem segíthetünk. 

Szarka 

Nem-nem! Ez a Veréb talán a világ 
legszerencsésebb verebe. Amikor be- 
szippantotta a füstöt és zuhanni kez- 
dett, épp egy olyan teherautó tete- 
jére esett, amelyik nem befelé ment 
a városba, hanem kifelé jött a város- 
ból. Ha csak egy cseppecske élet van 
még benne, megmenthetjük. 
Szegényember 

Repüljetek érte a Daruval! Egyik 
szárnyatok itt, a másik ott! sú 


Szarka 

(A Daruhoz) Siessünk! Mutatom az 
utat! 

Daru 

Hát rajtam ki segít? Nekem ki mu- 
tatja az utat? Nekem, a madár-utak 
nagy kapitányának? Kapitány, aki el- 
tévedt... Füst, füst, csak füst... 
Azon a napon őszültem meg, amikor 
elvesztettem a hazámat. Elvesztet- 
tem, mert nem tudtam többé ráta- 


lálni... Füst, füst, csak füst meg 
TÜSÉ: as 
Szegényember 


Könnyekkel nem oszlatod el a füstöt, 
és a Verében sem segítesz. 

Daru 

Talán még könnyezni sem szabad? . . . 
Szegényember 

Szabad. De most a Verében kell se- 
gítenünk. 

Daru 

Hát rajtam ki segít?!... (Elszáll a 
Szarkával) 

Szegényember 

(A Sárga rózsához lép) Te is sírsz? 
Veled meg mi történt? (Fülel) 
Rózsa 

(Vékonyka hangja) A Piros rózsába 
két lepke is szerelmes, meg egy mé- 
hecske. Meg még egy kis fekete bo- 
gár. Belém meg még senki. . . 
Szegényember 

Várj türelemmel, beléd is csak sze- 
relmes lesz valaki. Egész biztosan 
szerelmes lesz. . . 

Rózsa hangja 

Én már régóta várok türelemmel. 
Unalmas ilyen sokáig csak várni. Én 
Piros rózsa akarok lenni. . . 
Szegényember 

Természetesen, ha akarod, Piros ró- 
zsa lehetsz. De képzeld el, ha min- 
denki Piros rózsa akarna lenni! Mi 
lenne abból? 

Rózsa hangja 

Mindenki boldog lenne! 


Szegényember 

Nem hinném. . . Ha körös-körül min- 
denki egyforma lenne, egyszerűen el- 
pusztulnánk az unalomtól. Minden- 
kinek megvan a saját élete, a saját 
színe, a saját hangja, ettől érdekes a 


világ... Nem vetted észre, hogy a 
piros rózsák ritkán érik meg a tisztes 
öregkort. 

Rózsa hangja 

Én nem akarok öreganyó lenni! 
Szegényember 

De a legtöbb piros rózsa zsenge 
fiatalkorában végzi. Gyakran szakít- 
ják le őket türelmetlen kezek... 
Mindenkinek megvan a maga öröme 
és a maga bánata. Szomorú dolog ám 
mindig másokra sandítani. Irigyked- 
ni! Bizony ám, nagyon szomorúl!. . . 
(A Sárga rózsa pirosodni kezd) Na lá- 
tod, most szégyenkezel. Téged még 
a szégyen is szépít. (Elneveti magát) 
No, hát ha ilyen szégyenlős vagy, 
változz Piros rózsává!. . . 

Szarka 

(Beszáll a Daruval, akinek a hátán pi- 
cinyke veréb lapul) Egyáltalán nem lé- 
legzik már. Úgy látszik, elkéstünk. 
Daru 

Ő se találta meg a hazáját. Akárcsak 
éri. FÜsÉ, TŰst, TÜSt 
Szegényember 

Csend legyen. Semmi pánik! Kérek 
minden fát és minden bokrot, lehel- 
jenek minél több oxigént!... Így, 
így... Így, így... No még! 

Rózsa hangja 

Minden erőmből lehelek! 

Tölgy hangja 

Minden levelem remeg az erőlködés- 
től! 

Szegényember 

Még. . . Még! (Orvosi hallgatóval figye- 
li a Veréb szívverését) Az első szívve- 
rés! Végre! Dobog! Dobog! Ujra 
dobog. . . Most már csak nyugalomra 
van szüksége, és tiszta levegőre. . . 

Hókutya 


Csináljatok 

hóembert, 

én csinálok 

hókutját, 

hószőrű komondort, 
amilyen még sosem volt. 


Így gondolom, 

úgy gondolom, 

kész is már a komondorom, 
szájába jégcsap, 

csont helyett azt kap! 


Csoóri Sándor versei 


A verseket a költő 
nemrégiben megjelent 

, Lekvárcirkusz bohócai" 
című kötetéből válogattuk 


Gyerekrajz 


Mit rajzolsz? 
Áruld el! 
— Kis csacsit, nagy füllel, 
nagy füllel, 
nyereggel, 
hátán egy gyerekkel. 


Hova megy 

a gyerek? 
— Csavarog, tekereg, 
azt hiszi a buta, 
hogy ő most katona. 


Rajzolj egy bősz bikát, 
hegyezd ki a szarvát, 
hadd higgye a kölök, 
mögötte tank dörög. 


Tudom, ha meglátja, 
reszket a nadrágja, 
s ijedten rásuhint 

a kócos szamárra. 


Csacsija égre rúg, 
lerúgja a napot; 
tüske-huszár erre 
hazaballag gyalog. 


Moziba megy a Hold 


Moziba 

megy a Hold, 
vigyorog a képe, 
tizfilléres csillagok 
csörögnek zsebében. 


Felhő-páholyban csücsül, 
bámulja a földet, 

pereg a film: 

esti szél 


zöld héjú dinnyét 8j- A 
görget. ; kh Gy 9. 
. 


Nem dinnye az: 
vaddisznó! 

Csörtet az erdőmélyből, 
jujj! — a Hold 

megijed, / 
s lefordul a székről. a Ve zat 


lida Győző rajzai 


Esti Fasuvasztó 
nárheszéd Péter 


Jó estét, hársfa! Fasuvasztó Péter 
Hova készülsz? folyton csak fűrészel. 
— Bálba! 


Hova, milyen bálba? 
— Hold udvarába, 
sárgarigó-bálba. 


Siú-siú, deszkalap, 
lesz belőled fakalap. 


Fakalap vagy fanyereg, 
Mit csinálsz te ott? recseg, ropog, nyekereg. 
Gyere velem, majd meglátod 
ág-hegedün muzsikálok, Rátesszük egy falóra, 
rigóknak dalolok. azon megyünk Makóra. 


Turcsány Péter 

ay am aim 
HŰVÖSVÖIGY 
Téli délután 


Cipó 


Péknél toporognak a talpnyomaink, 


a bakancsok szélén sár feketül. 
Rohanunk a havon. Leesett a cipó. 


Nővérem 


Damír, a szöghajú, 
mögöttem ült a szánon. 

, Kötekedő, ne játssz vele", 
ezzel eresztett nagymamám. 


Nővéremnek lakatos udvarolt, 
Feri, féltesttel magasabb. 
Elálltak estehosszat 

öreg kerítések mögött, 
csontszürke málnás oldalában. 


Varjú 


Lejtő. Út. Bokrok. Ördögárok. 
Mígnem a hóban fejreállok, 
én meg nem állok — 

öreg varjú, a nagymamám, 
fölöttem károg! 


mum [4 
Pirítós 
Rács a kék lángokon: 
rostély. 
Foltos pirítós 
ott ég. 


S tenyeremben felmelegít 
patkós teste. 


NAGY KATALIN " 


6eNIaLYOK 


Ész volt, hol nem volt, volt egyszer egy kislány. 
Hetedhét országon túl lakott, legalább is majdnem, mert 
egy tanyán éltek a puszta közepén, emberektől, városok- 
tól távol. Nagy magányában ez a kislány mégsem unatko- 
zott. Örült a virágoknak, amiket gondozott, az állatok- 
nak, ha etette őket, a termésnek, amikor beért. Szerette 
a napsütést és a hóesést, a szelet és a szép villámokat. Szí- 
vesen járt a távoli iskolába, és szívesen maradt otthon 
egyedül. Amikor valami öröm érte, szerette volna meg- 
osztani másokkal. De gyerek-pajtás nem volt a közelben, 
a felnőtteket meg nemigen lehet feltartani, hát írt egy 
verset gyorsan. Dallamot is szerzett hozzá. Énekelgette 
otthon, magában — aztán egyszer az iskolában is. Persze 
hogy fokozódott az öröme, hogy társainak is tetszett a 
dal. Gratuláltak, lelkesedtek, biztatták. Még több dal 
született, gyakori szereplés. És akkor valaki azt mondta, 
feltűnősködik, sztár akar lenni a többi gyerek előtt. . , 
Akkor a kislány, aki örömét akarta továbbadni a dalok- 
ban, úgy határozott, nem ír több dalt ezután. De a szo- 
morúság is megosztható másokkal. Leírta hát a bánatát, 
igaz történet az, beillett a mini-mesék közé. A pályáza- 
ton díjat nyert a kislány, Zánkán találkoztam vele, a juta- 
lomtáborozáson. Kondász Rózsának hívják, a balástyai 
Petőfi Sándor úttörőcsapat tagja, a nyolcadikat végezte 
a nyáron, amikor megismertem. Most középiskolás már, 
Szegeden egy kollégiumban lakik. Remélem, hogy verselő 
kedve — az örömet-bánatot másokkal megosztó szán- 
déka — most is él. 


Keresztes Dóra rajzai 


2 hmiméemeredrő caramat 


ARON József 12 éves, Herenden jár iskolába, a 
József Attila úttörőcsapat tagja. Vele nem találkoztam, 
de mini-meséje felér a személyes ismeretséggel. Egy ötö- 
dikes fiú örömét-gondját írja le, aki a csupa-elsős Winetou 
őrs vezetője lett. Az ötödikest Kálmánnak hívják a mini- 
mesében, én Kálmán-Józsefnek hívom, mert úgy érzem, 
Jóska maga lehetett a történet főszereplője. Vagy téve- 
dek? Tehát az ötödikes Kálmán-József nagyon jól értett 
a kis indiánok nyelvén, a focizáson kívül még bábozásra is 
rávette őket. Bár ez elég izgalommal járt, mert néhány 
Winetou úgy elgyönyörködött a bábujában, hogy csak 
lökésre-rúgásra kezdte mondani a szerepét, de így is 
sikert arattak. A sikertől ugráltak és ordítoztak az őrs 
tagjai, indiánéknál talán ez így szokás. Még ma is élnének 
a paraván mögött boldogan, ha Kálmán-József kisöccse 
bele nem szól a bátyja dolgába. Ő is az őrsbe tartozott, 
és úgy gondolta, itt az idő, hogy lepipálja (indián pipa 
nélkül!) a testvérét. Ez az öcsi meghallotta, hogy a herendi 
gyár megalakulása 150. évfordulójára nagy ünnepség ké- 
szül. Akkor adják át a közönségnek a szép új parkot a csó- 
nakázó tóval együtt. Sok miniszter jön, közölte öcsi a 
Winetouk-kal a hírt, bár ez az ő saját találmánya volt. 
Akárcsak a tutaj. Azt is mondta ugyanis, hogy a miniszte- 
reket úgy fogadják majd az indiánok, hogy tutajt építenek 
a tóra, rááll az egész őrs, és tartja a zászlót. Amikor odaér 
a főminiszter, nekiadják a zászlót, és kérnek tőle egy alá- 
írást az őrsi naplóba. Akár mérget is vehetnek rá mind 
a tízen — ajánlotta öcsi —, hogy a tutaj láttán a főminisz- 
ter megajándékozza az őrsöt egy indián felszereléssel. 
Mert a minisztereknek ez igazán semmiség. 

Kálmán-József mit sem tudott arról, hogy az öccse ti- 
tokban így besegít az őrsvezetésbe. Csak akkor tudta 
meg, amikor a kicsi lélekszakadva rohant haza, már a ka- 
puból kiabált: gyere gyorsan, mert az egész őrs beleesett 
a tóba. . . Rohant Kálmán-József életet menteni, az öccsé- 
vel majd később számol, úgy tervezte. A tó partján meg- 
találta a kilenc indiánt, talpig iszapban ültek ott. És nem 
mentek haza se szép szóra, se csúnyára, azt mondták, ők 
megvárják a minisztert. Nehéz dolga volt Kálmán-József- 
nek, míg elhitette az indiánokkal: nem jön ide minisz- 
ter. De még nehezebb volt a csapatvezetővel elhitetni, 
hogy nem fordul elő többé ilyen életveszélyes kaland, 
engedje, hogy együtt maradjon a Winetou őrs. Azt hi- 
szem, se a csapatvezető, se az indiánok nem bánták meg, 
hogy hallgattak Kálmán-József őrsvezetőre. 


Fé Tamás 2. osztályos kisdobos, a győri Münnich 
Ferencről elnevezett iskola és úttörőcsapat tagja. Az ő 
mini-meséjét is díjazták a pályázaton. Én azzal díjazom, 
hogy közlöm itt, most, szószerint. 

. , Írjatok kutyanevet! Ezt mondta a tanító néni. Matyi. 
Ezt írtam én. Ez nem kutyanév, mondta a tanító néni. 
Gyorsan kiradíroztam. És odaírtam, hogy Morzsa. Pedig 
én tudok egy Matyi nevű kutyát. Barátságos, kicsi, fekete. 
A szomszédék tulajdona. Egyszer én vigyáztam rá 3 napig. 
Csak hazaszökött folyton. Én mentem érte kerékpárral. 
Két kilométerre laknak a szomszédék. Hazafelé én is 
gyalog mentem. Nehogy Matyi kifáradjon. Éjszaka nyüszí- 
tett a mi udvarunkban. Nem tudott aludni a szomszéd 
néni. Akkor bevittem a szobámba aludni. Ott szeretett 
lenni. De a nagyapám nem szerette, hogy ott van. Most- 
már elmúlt 3 nap. Hazavitték a Matyit." 

Még sok gyerek írt mini-mesét a pályázatra. Sokan 
nyertek, sokan nem. Én mindegyiket szeretem. És azt 
szeretném, ha ezután is megírnátok nekem a kisebb- 
nagyobb eseményeket, ami veletek, barátaitokkal, a csa- 
láddal történik. Ez nem pályázat már, nem is tudok jutal- 
mat ígérni. Csak azt ajánlhatom, legyetek mini-mese-író- 
társaim! 

Részletek 
a költő 

A 
1909-ben írt 
önéletrajzából 
Geográfia szerint a Szilágyságból jöttem, 
régi Partiumból, tehát se nem Erdélyből, st 
nem Magyarországból 
fentről, se lentről, küszködő nemzetes kisuúri 


famíiíliából, mely ezer éven át csak éppen hogy 
élt . .. 


Családilag szintén S( 


. . . Anyai nagyapám pap volt abban a falu 
ban, ahol születtem, Érdmind 
a belső Szilágyságból került ide az anyámhoz 
Én, amin 
löttébb 
múltam, holott vérem, teste idegeim Vesz-( 
lyesen aggok . . 


enten, az apam 


már doktorom, a tudós Konried, í0 


csodálkozik, csal irmincegy év 


Gyermekkoromban a mesék igéztek 
a verseket nem kedveltem, s a zsoltárokat 
könyv nélkül nehezen tanultam meg. De azért  , 


verset már írtam akkor, amikor még a nagi j 
betűket nem ismertem: Lajos öcsém e 
baeséséről rövid, de pompás gúnyú Dalla 


dát . . . 


. . . Később, tizenhét éves koromban, amiko! 


már mint önképzőköri rendkívüli tag sok ver: Tr 


2 Ly, Yv 


hi lágy 


100 éve 

született 
Hy Endre 
1877—1919 


bélyegeztem meg a nevemet. Nyomtatás- 
96-ban jelent meg az első versem, a Zi- 
lapban, hazafias vers, Kossuth- 
1890—91-ben már Nagykárolyban, a 

ták gimnáziumában írott lapot gyártot- 
iéhányad-magammal . . 
Jeles diák voltam, eminens, sőt első emi- 


Mindent el akartam mondani, ami ma 


var emberben támadhat s ami ma élő 
hajt, mint szíj a gépkereket . 

logy mi ináltam, körülbelül tudom s 

lehet nekem még csinálni ha le 

! Egyelőre nem várom senkitől, 

in. aki vagyol m m S( 

l j rtéeéken j tél mert 

End gyelőrTt ( tnek az 

irom-négy tűrhető t lőt 

ném, ha aludni tudni a 

got megirni, amit Csak en II 

Konried doktor úr a jövő hé 

mál jditabban, biztatóbban nézne 

m, miutaái szevissza vizsgalt 


. "a 


A csillagok 
csillaga 


Sohse hull le a vörös csillag: 
Nap, Hold, Vénusz lehullott régen 
S ő dölyföl a keleti égen. 


Sohse vörös a hulló csillag: 
Rózsás, lila, zöld, kék vagy sápadt, 
Szeszélye az égi világnak. 

Hulló csillag, hullj, hullj, rogyásig, 
Ezer eséssel, ezer jajjal: 

Egy csillagból is jöhet hajnal. 


Vörös csillag, ragyogj és trónolj, 
Mióta ember néz az égre, 
Vörös csillag volt a reménye. 


a ÁNAK IS ; 
4. Hő AIR. j 


Proletár fiú 
verse 


Az én apám reggeltől estig 
Izzadva lót-fut, robotol, 

Az én apámnál nincs jobb ember, 
Nincs, nincs sehol. 


Az én apám kopott kabátú, 

De nekem új ruhát veszen 

S beszél nekem egy szép jövőről 
Szerelmesen. 


Az én apám gazdagok foglya, 
Bántják, megalázzák szegényt, 
De estére elhozza hozzánk 

A jó reményt. 


Az én apám harcos, nagy ember, 
Értünk ad gőgöt és erőt, 

De önmagát meg nem alázza 

A pénz előtt. 


Az én apám bús, szegény ember, 
De ha nem nézné a íját, 
Megállítaná ezt a nagy, földi 
Komédiát. 


Az én apám, ha nem akarná, 
Nem volnának a gazdagok, 


Olyan volna minden kis társam, 


Mint én vagyok. 


Az én apám, ha egyet szólna, 


Hajh, megremegnének sokan 
Vígan annyian nem élnének 
És boldogan. 


Az én apám dolgozik és küzd, 
Nála erősebb nincs talán, 


Hatalmasabb a királynál is 
Az én apám. 


A névadó 
születésnanjára 


, Utca, utca, utca, 
nyírmihálydi utca. 
Annak közepébe" 
van egy nagy iskola, 
Nagyobbik plakátján 
a hazánk címere, 
kisebbik plakátján 
Ady Endre neve". 


Igy hangzik ismert népdalunk a Gomba őrs 
átköltésében. A Gomba őrs a nyírmihálydi Ady 
Endre Uttörőcsapat negyedik osztályos rajában 
szerveződött. A költészet nehéz mesterségével 
pedig azért próbálkozott, mert mindenképpen 
részt akart venni a csapat névadó próbáján. Tör- 
tént egy napon ugyanis, hogy a csapat valameny- 
nyi őrse titkos parancsot kapott: , Lehet jelent- 
kezni a névadó próbára, csatakiáltással, dallal és 
játékkal. A háromrészes benevezést háromlevelű 
lóherére rajzolva és írva tűzzétek a faliújságra!" 
Néhány nap múlva úgy kihajtott a faliújság, mint 
öntözés után egy lucernatábla. Telistele volt 
háromlevelű lóherével. Egyik levélen olvastuk 
a fenti idézetet. De Valigurszki Antalné csapat- 
vezető azt is elárulta, hogy a nagyok, a leg- 
merészebb úttörők még Ady-versek megzenésí- 
tésére is vállalkoztak, és ezzel neveztek be a 
most már hagyományos próbára. 

Először 1976-ban emlékeztek meg a pajtások 
névadójukról, ünnepélyes csapatgyűlésen. Ám 
az ünnep előtt már akkor is rajvetélkedőn mér- 
ték össze tudásukat Adyról, és szavalóversenyt 
is rendeztek a költő verseiből. A kezdeményező 
akkor a Pacsirta őrs volt. Korábban január 
utolsó hetét tekintették ; névadó hét"-nek. Ki- 
állítással és irodalmi műsorral emlékeztek meg 

Ady Endréről. Az a raj, amely a névadó hét elő- 
készítésében és megszervezésében a legtöbbet 
dolgozott, jutalmul szalagot kapott a rajzászlóra. 
A szalag legutóbbi birtokosa a Petőfi raj lett, 
sőt, a , Példamutató" rajzászlót is elnyerte. 

Most is csupa izgalom az élet Nyírmihálydin, 
az iskolában. A folyosóra nagy, értékelő táblát 
állítottak. Ott nyüzsög a kisdobosok hada, mert 
a versengés nyilvános. Mindenki leolvashatja, 
hol tart az Együtt egymásért mozgalomban vállalt 
feladatokban, hol tart a barátja, őrse, raja. 

Az őrsök, egyébként, most igen elfoglaltak. 
Tagjaik éppen néhány Ady-verset tanulnak meg, 
s ez különösen a kisebbeknek nem is olyan 
könnyű vállalkozás. Jutalma azonban ennek sem 
marad el. Legfőbb jutalam a megértett vers 
szépségének megismerése. De az önálló értéke- 
lés is szerez némi örömet. 

Ady életútját is igyekezett megismerni a csa- 
pat. A kisdobosoknak a költő gyermekkoráról 
kellett minél több értékes ismeretre szert ten- 
niük, a nagyobbaknak Ady ifjú- és felnőtt korá- 
ban alkotott hatalmas életműve jutott. 

Az az őrs, amelyik minden vállalt feladatát 
teljesíti, próbajelvényt kap, amelyet az úttörő- 
tanács tervezett az Ady évforduló tiszteletére. 
Feljegyezte: Józsa Teréz 


Ebben a hónapban ünnepeljük a Nagy Októ- 
beri Szocialista Forradalom 60. évfordulóját. 
Minden ünnepen, de ekkor különösen sok zászló 
leng, lobog majd. Szavak nélkül a békét, a sza- 
badságot hirdeti, s köszönti az ünnepet. Az ün- 
nepélyen a zászlót te, a zászlótartó tartod, te 
tisztelegsz, te köszönsz vele. Vajon tudod-e, 
mikor, mit kell tenned? 

Köszön a zászló 

Rajzoljátok le és színezzétek ki azt a zászlót, 
mely szerintetek az ünnepélyeken a himnuszok 
hangjaira tiszteleg! 

Van-e őrsi zászlótok? 

A minap egy ünnepélyen vettem részt. A ra- 
jok zászlótartói a raj — az őrsöké az őrsi zász- 
lókkal vonultak be. 

Gyönyörű volt ez a zászlóerdő. Az ünnepély 
végén megkérdeztem egy kisdobost: 

— Hogyan tudtátok elérni, hogy minden őrs- 
nek van zászlaja? Kik készítették? 

—A kisdobos foglalkozáson megbeszéltük, 
hogy minden őrs papírból elkészíti őrsi zászlaja 
tervét. Ez közös munkával készült. Azután ke- 
restünk patronáló anyukát, aki anyagból meg- 
varrta a zászlót. A kész zászlóra az anyuka irá- 
nyításával a lányok hímezték rá őrsük nevét, jel- 
képét. A fiúk seprűnyelet faragtak, lakkoztak — 
zászlórudaknak. 

Tedd, amit kell! 

A zászlótartónak nemcsak a zászlóval kapcso- 
latos feladatokat kell ellátnia. Ügyelnie kell arra, 
hogy ismerjék a kisdobosok a formaságokat. 
Tudjanak sorakozni oszlopban, vonalban. Szabá- 
lyosan tudjanak tisztelegni, egyenruhájukat vi- 
selni. Erre tanítsd meg őket! 

Jó munkát! Horváth Edit 

Nálatok mi a szokás? Nálatok hogyan készülnek az első osztályosok a kis... 
dobos életre? Mert, ugye, az a jó, ha kialakul ennek a hagyománya. A nyír. 
egyházi 14-es Általános Iskolában az a szokás, hogy az ötödik osztály három — 
őrse foglalkozik a kicsikkel. A kisdobosok hat pontjával úgy ismertetik meg 
őket, hogy irodalmi anyagot gyűjtenek, és azt színpadi játéknak feldolgozva 
adják át elsős pajtásaiknak. Mivel a hat ponthoz három őrs van, minden őrs 
kétszer szerepel. Állítják, hogy a színjáték hatásosabb, mint a hosszadalmas 
magyarázat. 

Akarsz könyvtáros lenni? Mielőtt legyintenél, hogy ugyan, hol van az még, 
elárulom, hogy Mátészalkán találkoztam egy könyvtáros őrssel. Dr. Farkas 
Józsefné a helyi Úttörő és Ifjúsági Ház gyermekkönyvtárának vezetője el. 
mondta, hogy Mátészalka négy iskolája közül háromban működik egy-egy 
könyvtáros őrs. A kisdobos könyvtárosok segítenek a folyóiratok rendezésé. 
ben és az olvasók nyilvántartásában. A pontatlan olvasókat figyelmeztetik, 
igyekezzenek a kölcsönzött könyveket visszavinni. Eközben észrevétlenül má- 
sodik otthonukká válik a könyvtár, s ennek — ugye, ti már tudjátok? — 
ezernyi a haszna. 

Bizalom zászló. , Egy héttel ezelőtt volt a tisztasági verseny értékelése, 
Rajunk megkapta a Bizalom zászlót. Így a mi osztályunkban nem lesz tisztasági 
ellenőrzés. Megbíznak bennünk." Az idézet Szarka Éva a.gulácsi harmadik 
osztályos leveléből való. Az idén a zászlót, gondolom, újból meg kell nyerni, 
de az ötlet, miszerint a folytonos ellenőrzés helyett szavazzunk bizalmat, 
semmiképpen nem évült el. Sőt, más versenyformákra is kiterjeszthető. Ti 
hogy gondoljátok? 


Játszótér II. című melléklet leírása. Folytassátok az előző számban el- 
kezdett játszótér berendezéséhez még szükséges rajzok kivágását. A padon 
ülő nagymama ábra a minta szerint a szaggatott vonalak mentén hajtogatva 
könnyen összeragasztható. A sárga gyerekkocsi egyetlen darabból körbe- 
vágható. A világoskék rész a kocsi alja. Ha az összehajtogatás a nyilak irányá- 
ban sikerült, a pettyes széleken ragasszátok össze. Fektessétek a kocsiba a 
pólyást, és állítsátok a pad elé. A D jelű gyerek összehajtva és ragasztva beül 
majd a hintába. A zöld talapzatra ragasszatok két egyforma dugót. Ebbe szúr- 
jatok bele egy-egy 17 cm hosszú hurkapálcát. A G jelű ábra lesz a hinta teteje. 
A kék csík a tető alja, ahol a nagyobb körökbe kell szúrni a hurkapálcát, a ki- 
csik jelölik azt a helyet, ahol áthúzzátok a hintakötél fonalát, aminek két 
végét az ülőhinta pontjai alatt csomózzátok meg. Máris leng a hinta. 

Itt lerajzoltunk egy játszóteret a már elkészült darabokkal berendezve. A kü- 
lön rajzolt fa mintájára , ültessetek" sok fát, bokrot a térre, amit persze most 
már ti rajzoltok meg. A homokozót gyufaszálból keretezhetitek be. Szemét- 
kosár gyanánt műanyag gyűszűt is felhasználhattok. A teret saját ízlésetek 
szerint rendezzétek át, rajzoljatok utakat is. További ötletekkel gazdagíthat- 
játok a játszóteret, pl. dugókból farönk mászkálót, hurkapálcából mászókát, 
csőalagutat stb. Alkossatok és tervezzetek; jó szórakozást kívánunk munká- 

Ferkai Lóránt: 


Habszivacs 
állatok 


Illatiszerboltban fillérekért vásárol- 
hatsz kisarasznyi habszivacs darabo- 
kat, amelyek ollóval jól vághatók és 
Technokollal összeragaszthatók. Ha 
tehát hasábokra vágod és kellő for- 
mára alakítod a részeket, szép kis já- 
tékállatokká illesztheted össze. Raj- 
zaink három állat elkészítéséhez ad- 
nak segítséget, az 1-gyel jelölt dara- 
bok mindegyiknél a törzset ábrázol- 
ják a lábakkal együtt, a 2-vel jelöltek 
a fejet, a 3-as számúak a fejhez ra- 
gasztandó fület, vagy a törzs végéhez 
kerülő farkat jelölik. 

A rajzokon látott méreteket milli- 
méterben adtuk meg, nem kell azo- 
kat okvetlenül betartanod, de irányí- 
tásnak jók azért. Piros vonallal jelöl- 
tük mindenütt a vágások vonalát, 
ezeket rajzold elő filctollal vagy go- 
lyóssal. Mindig jó éles ollót használj 
és határozott, biztos vágásokkal dol- 
gozz, hogy utólag ne kelljen igazgat- 
nod a formán. A szögletes éleket — 
ha akarod — levághatod, így a formát 
kissé lekerekíted, például a hát vona- 
lánál vagy a fejnél. A tacskókutya fe- 
jét néhány vágással hegyezd ki, ez 
jellemző rá, az elefánt ormánya is 
keskenyebb, mint a homloka, a ko- 
ponyája. 

Az összeragasztandó felületeket 
— pontozással jeleztük őket — mind- 
két darabon kend be vékonyan ra- 
gasztóval, majd szorítsd össze. Sze- 
met filctollal rajzolhatsz, vagy apró 
gyöngyökből ragaszthatsz. 

Keresztrejtvény 


Vízszintes: 1. Szőlőt szed. 7. Mese. 8. Vág. 10. Nők 
setűi keverve. 12. TTST. 13. Szóvég, fordítva. 14. 
zom része. 15. Fontos szerszám. 17. Madarat... 
19. Fürdéshez kell, két szó. 

Függőleges: 1. Biceg. 2. Semmi sincs benne. 3. 
szégyelld (-t]). 4. A vízszintes 7. közepe. 5. Kuko- 
rica más néven. 6. Ledarál. 9. Visszafelé régi női 
najviselet. 11. Tengeri rabló. 16. Magyar Állam vas- 
utak. 18. Énekhang. 

Beküldendő a vízszintes 1. és a függőleges 5. 

EM GE A betűrejtvények megfejtése egy-egy fiúnév 

75 játék a betűkkel 
B Sok szó van, amelyekben egy betűt megvá! 
toztatva, értelmes szót kapunk. Újabb és 
újabb betűk megváltoztatásával eljuthatunk 
egy egészen más szóhoz. Pl. így jutunk el a 

fejtől a lábig: Fej-Faj-Haj-Hab-Bab-Báb-Láb. 
Hogyan juthattok el a RÓKA szótól a LIBA 


Városi fiúk falun 


Pista, Laci és Jani falusi bácsikájuknál három zsák különböző gabonát láttak. — No gyerekek, tudjátok-e mi 
van a zsákokban? 

A fiúk így feleltek: Pista: Az első zsák búza, a második rozs. Laci: A második árpa . a harmadik búza. Jani: 
Az első búza, a harmadik árpa. Bácsikájuk nevetett: Az egyiket mindegyitek eltalálta, de a másikat mind elté- 
vesztettétek. Mondjátok meg, mi volt az első, a második és a harmadik zsákban? 

Rakjátok ki gyufákból ezeket a római számokat. Egy gyufát kell más helyre tenni, hogy 
valóban egyenlőséget kapjatok. Két megoldás is van! 


Figyelem! Az e havi megfejtéssel együtt küldjétek be a szeptemberi és októberi megfejtéseket is. 
A levélpapirosra ragasszátok rá az 1., 2., 3. számokat 

Minden járművel behajtani tilos Állj! Elsőbbségadás kötelező 


§ 
p 


A Magyar Úttörők Szövetségének gyermeklapja X XVII. évf. 9. sz. 
Szerkesztő: Kelemen Sándor 


Levélcím: Kisdobos szerkesztősége, 1502 Budapest, Postafiók 100. Telefon : 664-373 
Kiadja az Ifjúsági Lapkiadó Vállalat. Felelős kiadó: Dr. Petrus György 
Kiadóhivatal: 1374 Budapest VI., Révay u. 16. Telefon: 116-660. Terjeszti a Magyar Posta 
Előfizethető bármely postahivatalnál, a kézbesítőknél, a Posta hírlapüzleteiben 
és a Posta Központi Hírlapirodánál (KHI) 1900 Budapest V., József nádor tér 1. közvetlenül 
vagy postautalványon, valamint átutalással a KHI 215-96162 pénzforgalmi jelzőszámlára. 
Megjelenik évenként tíz: alkalommal. 

. Előfizetési díj 1 évre 40,— Ft, I. félévre 24,— Ft, II. félévre 16,— Ft, negyedéves előfizetés nincs. 
Készült a Kossuth Nyomdában. 77.0887. Felelős vezető: Monori István vezérigazgató 
INDEX: 25.442 
Kéziratokat nem őrzünk meg és nem küldünk vissza. 

A címlap Görög Júlia munkája. 

A hátsó címoldalt Vida Győző rajzolta. 


hg 186. A 


MAGY ARORSZA Gszp 


ú pia 


VAJPZSOJN 


